GOLD
బంగారం వెండి దిగుమతులపై నిషేధం!
న్యూఢిల్లీ, ఆగస్టు 27: దక్షిణకొరియా నుంచి విపరీతంగా బంగారం వెండి దిగుమతు లు పెరుగుతుండటంతో వీటిపై ప్రభుత్వం నిషేధం విధించింది. ఈ ఉత్పత్తులను నియంత్రిత కేటగిరీలోకి చేర్చింది దీనితోబంగారం, వెండిని దిగుమతి చేసుకోవాలం టేనే దిగుమతిదారులు ముందస్తుగా ప్రభుత్వం వద్దనుంచి అనుమతితీసుకోవాలిస ఉంటుంది. జూలై ఒకటినుంచి ఆగస్టు 21వరకూ మధ్యకాలంలో దక్షిణ కొరియా నుంచి ఒక బిలియన్‌ డాలర్ల విలువ కలిగిన బంగారం దిగుమతు లు చేసుకున్న నేపథ్యంలో ప్రభుత్వం ఈనిర్ణయం తీసుకుంది. నాణేలు, ఆభరణాలరూపంలో అన్ని రకాల బం గారం వెండి ఉత్పత్తులపై ఈ పరిమి తులు విధిస్తున్నట్లు ప్రభుత్వం స్పష్టం చేసింది. బేసిక్‌ కస్టమ్స్‌సుంకం లేకుం డా దక్షిణకొరియాకు, భారత్‌కు మధ్య ఉచిత వాణిజ్య రవాణా జరుగుతోంది.ఉచిత వాణిజ్య ఒప్పందంలేని దేశాల నుంచి దిగుమతిచేసుకునే బంగారం ఉత్పత్తులపై పదిశాతం కస్టమ్స్‌ సుంకం ఉంది. చైనా తర్వాత ప్రపంచంలో అతిపెద్ద బంగారం వినియోగించే దేశంగా భారత్‌నిలిచింది. ప్రస్తుతం 400పైచిలుకు ఉత్పత్తులు, నియంత్రిత దిగమతుల జాబితాలో ఉన్నాయి. వాటిలో జంతువులు కొన్ని విత్త నాలు, యురేనియం, పేలుడు పదార్ధాలున్నాయి. ప్రపంచ వాణిజ్యసంస్థ నిబంధన లకు అనుగుణంగానే ఈనిషేధం ఉందని, ఎఫ్‌టిఎ నిబంధనలనుల్లంఘించడం కాద ని అధికారులు పేర్కొన్నారు. జూలైలో బంగారందిగుమతులు 95శాతం పెరిగాయి.